Case ID: 1178278
Sentence 96: Məhkəmə kollegiyası apelyasiya şikayətlərinin dəlillərini cinayət işinin materialları ilə əlaqəli surətdə araşdırıb, apelyasiya şikayətlərinin təmin edilməməsi barədə dövlət ittihamçısının, təqsirləndirilən şəxslər və onların müdafiəçiləri tərəfindən verilmiş apelyasiya şikayətlərinin təmin edilməməsi və zərərçəkmiş şəxsin hüquqi varisi tərəfindən verilmiş apellyasiya şikayətinin təmin edilməsi barədə zərərçəkmiş şəxsin hüquqi varisinin nümayəndəsi Nümayəndə, zərərçəkmiş şəxsin hüquqi varisi X28 tərəfindən verilmiş apeylasiya şikayətinin təmin edilməməsi və təqsirləndirilən şəxslər, onların müdafiəçiləri tərəflərindən verilmiş apellyasiya şikayətlərinin təmin edilməsi barədə təqsirləndirilən şəxslərin və onların müdafiəçilərinin çıxışlarını dinləyib, işdəki sübutları apelyasiya şikayətləri ilə əlaqəli şəkildə tədqiq edib, məcmusu üzrə qiymətləndirərək, hesab edir ki, aşağıda şərh olunanlara əsasən, apelyasiya şikayətləri təmin edilməməli və birinci instansiya məhkəməsinin hökmü dəyişdirilməməlidir.Belə ki, təqsirləndirilən şəxslər Təqsirləndirilən şəxs1, Təqsirləndirilən şəxs3, Təqsirləndirilən şəxs4, Təqsirləndirilən şəxs5 və Təqsirləndirilən şəxs6 birinci instansiya məhkəmə iclasında etdiyi çıxışlarında özlərini onlara istinad edilən cinayətin törədilməsində təqsirli bilməsələr də, birinci instansiya məhkəməsi cinayət təqibi ilə bağlı mühüm əhəmiyyətə malik olan halları araşdıraraq, Azərbaycan Respublikası CPM-in 143145-ci maddələrinin tələblərinə uyğun olaraq hər bir sübutu mənsubiyyəti, mümkünlüyü və mötəbərliyi üzrə qiymətləndirmiş, iş üzrə dindirilmiş zərərçəkmiş şəxsin hüquqi varisinin, şahidlərin ifadələrini, istintaq və məhkəmə hərəkətinin protokollarını və digər sənədləri sübut növləri kimi qəbul etmiş, həmin sübutlara və onların məcmuyuna tam, obyektiv və hərtərəfli hüquqi qiymət vermişdir.